Document ID: 32014R0851

NARIADENIE RADY (EÚ) č. 851/2014
z 23. júla 2014,
ktorým sa mení nariadenie (ES) č. 2866/98, pokiaľ ide o prevodný kurz eura pre Litvu
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 140 ods. 3,
so zreteľom na návrh Európskej komisie,
so zreteľom na stanovisko Európskej centrálnej banky,
keďže:
(1)
V nariadení Rady (ES) č. 2866/98 z 31. decembra 1998 o prevodných kurzoch medzi eurom a menami členských štátov prijímajúcich euro (1) sa určujú prevodné kurzy od 1. januára 1999.
(2)
Podľa článku 4 Aktu o pristúpení z roku 2003 je Litva členským štátom s výnimkou vymedzenou v článku 139 ods. 1 Zmluvy o fungovaní Európskej únie.
(3)
Podľa rozhodnutia Rady 2014/509/EÚ z 23. júla 2014 o prijatí eura Litvou 1. januára 2015 (2) spĺňa Litva nevyhnutné podmienky na prijatie eura a výnimka pre Litvu sa ruší s účinnosťou od 1. januára 2015.
(4)
Pre zavedenie eura v Litve je nutné prijať prevodný kurz medzi eurom a litovským litasom. Tento konverzný kurz sa stanovuje na 3,45280 litasa za 1 euro, čo zodpovedá súčasnému strednému kurzu litasa v mechanizme výmenných kurzov (ERM II).
(5)
Nariadenie (ES) č. 2866/98 by sa preto malo zodpovedajúcim spôsobom zmeniť,
PRIJALA TOTO NARIADENIE:
Článok 1
V článku 1 nariadenia (ES) č. 2866/98 sa medzi prevodné kurzy pre lotyšský lats a luxemburský frank vkladá tento riadok:
„= 3,45280 litovského litasa“.
Článok 2
Toto nariadenie nadobúda účinnosť 1. januára 2015.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. júla 2014

Labels: 2
18